**Kasutusteatise esitamine – korterelamu (sh kahe korteriga elamu ja ridaelamu) ning mitteelamu ümberehitamisel või laiendamisel kuni 33%**

Dokumentide nõue kehtib, kui ehitusseadustiku kohaselt on koos ehitusteatisega või kasutusteatisega nõutav ehitusprojekti esitamine.

Lisainfo **ehitusseadustiku lisast 1**: [https://www.riigiteataja.ee/aktilisa/1301/2201/5011/Lisa\_1.pdf#](https://www.riigiteataja.ee/aktilisa/1301/2201/5011/Lisa_1.pdf)

ja **lisast 2**: [https://www.riigiteataja.ee/aktilisa/1301/2201/5011/Lisa\_2.pdf#](https://www.riigiteataja.ee/aktilisa/1301/2201/5011/Lisa_2.pdf))

**Taotluse juurde üles laetavad dokumendid (sõltuvalt ehitustööde iseloomust)**

1. ehitise ülevaatuse akt, millele tuleb võtta omaniku, ehitaja, omanikujärelevalve teostaja ning projekteerija allkirjad;

2. veevarustuse, kanalisatsiooni, elektrivarustuse ja prügiveo lepingute koopiad;

3. oma reoveemahuti olemasolul reoveemahuti sertifikaat ja paigalduse akt/teostusjoonis;

4. elektripaigaldise tehnilise kontrolli akt – audit, kust nähtub, et paigaldis vastab nõuetele

*-auditi tegija peab olema nõutava akrediteeringuga pädev isik;*

5. gaasipaigaldise olemasolul gaasipaigaldise tehnilise kontrolli akt – audit, millest nähtub, et paigaldis vastab nõuetele

-*auditi tegija peab olema nõutava akrediteeringuga pädev isik*;

6. ehitusjärgne mõõdistus: hoone (märkida ka katuse (harja) absoluutne kõrgus) ja tehnovõrkude

teostusmõõdistus (-ed);

7. ehitise mahamärkimise akt (ehitise nurgapunktide koordinaadid) või ehitusjärgse mõõdistuse akt;

8. ehitusprojekt, mille järgi ehitati (kui ehitamise käigus on tehtud muudatusi, siis muudatusprojekt);

9. ehitamist kajastavad dokumendid (ehituspäevikud, kaetud tööde aktid, töökoosolekute protokollid, tehnoseadmete passid, seadistus- ja katseprotokollid jms)

7. sundventilatsiooni korral õhuhulkade ja mürataseme mõõdistusprotokoll ja süsteemi ekspluatatsiooni lubamise dokumentatsioon;

10. hoonesiseste vee-, kanalisatsiooni- ja küttetorustike, ventilatsioonisüsteemi ning gaasi- ja elektripaigaldiste teostusjoonised;

11. vee- ja küttesüsteemi katsetamist ja kasutamist lubavad aktid;

12. asjakohasel juhul lifti audit;

13. oluliste kandekonstruktsioonide toimivusdeklaratsioonid;

14. küttekollete olemasolul küttekollete ja korstnate teostusdokumentatsioon (sh ehitusmaterjalide sertifikaadid) või korstnapühkija akt (kui küttekoldeid on juba mõnda aega kasutatud).

**NB! Kohalik omavalitsus või kaasatav asutus võib (sõltuvalt objektist) nõuda täiendavate ehitusdokumentide esitamist**.